CELEX: 62015CB0393
Language: mt
Date: 2016-06-21 00:00:00
Title: Kawża C-393/15: Digriet tal-Qorti tal-Ġustizzja (Id-Disa’ Awla) tal-21 ta’ Ġunju 2016 (talba għal deċiżjoni preliminari tal-Naczelny Sąd Administracyjny – il-Polonja) – Dyrektor Izby Skarbowej w Krakowie vs ESET spol. s r.o. sp. z o.o. Oddział w Polsce (Rinviju għal deċiżjoni preliminari — Artikolu 99 tar-Regoli tal-Proċedura tal-Qorti tal-Ġustizzja — Tassazzjoni — Sistema komuni ta’ taxxa fuq il-valur miżjud — Direttiva 2006/112/KE — Artikolu 168 — Artikolu 169(a) — Kumpannija stabbilita fi Stat Membru fejn twettaq tranżazzjonijiet taxxabbli — Fergħa rreġistrata fi Stat Membru ieħor għall-ħlas tat-taxxa fuq il-valur miżjud — Twettiq okkażjonali ta’ tranżazzjonijiet taxxabbli f’dan l-Istat — Attività prinċipali li tikkonsisti fit-twettiq ta’ tranżazzjonijiet interni għall-benefiċċju tal-imsemmija kumpanija — Taxxa fuq il-valur miżjud imħallsa input minn din il-fergħa — Tnaqqis fl-Istat Membru tar-reġistrazzjoni)

5.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 326/4
            
         Digriet tal-Qorti tal-Ġustizzja (Id-Disa’ Awla) tal-21 ta’ Ġunju 2016 (talba għal deċiżjoni preliminari tal-Naczelny Sąd Administracyjny – il-Polonja) – Dyrektor Izby Skarbowej w Krakowie vs ESET spol. s r.o. sp. z o.o. Oddział w Polsce
   (Kawża C-393/15) (1)
   
   ((Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Tassazzjoni - Sistema komuni ta’ taxxa fuq il-valur miżjud - Direttiva 2006/112/KE - Artikolu 168 - Artikolu 169(a) - Kumpannija stabbilita fi Stat Membru fejn twettaq tranżazzjonijiet taxxabbli - Fergħa rreġistrata fi Stat Membru ieħor għall-ħlas tat-taxxa fuq il-valur miżjud - Twettiq okkażjonali ta’ tranżazzjonijiet taxxabbli f’dan l-Istat - Attività prinċipali li tikkonsisti fit-twettiq ta’ tranżazzjonijiet interni għall-benefiċċju tal-imsemmija kumpanija - Taxxa fuq il-valur miżjud imħallsa input minn din il-fergħa - Tnaqqis fl-Istat Membru tar-reġistrazzjoni))
   (2016/C 326/06)
   Lingwa tal-kawża: il-Pollakk
   
      Qorti tar-rinviju
   
   Naczelny Sąd Administracyjny
   
      Partijiet fil-kawża prinċipali
   
   
      Rikorrenti: Dyrektor Izby Skarbowej w Krakowie
   
      Konvenuta: ESET spol. s r.o. sp. z o.o. Oddział w Polsce
   
      Dispożittiv
   
   L-Artikolu 168 u l-Artikolu 169(a) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandhom jiġi interpretat fis-sens li fergħa, irreġistrata fi Stat Membru għall-ħlas tat-taxxa fuq il-valur miżjud, ta’ kumpannija stabbilita fi Stat Membru ieħor u li twettaq prinċipalment tranżazzjonijiet interni, mhux suġġetti għal din it-taxxa, favur din il-kumpanija iżda wkoll, kultant, tranżazzjonijiet taxxabbli fl-Istat Membru tagħha ta’ reġistrazzjoni, hija intitolata li tnaqqas it-taxxa fuq il-valur miżjud imħallsa input f’dan l-aħħar Stat, fuq oġġetti u servizzi użati għall-bżonnijiet ta’ tranżazzjonijiet taxxabbli tal-imsemmija kumpannija, magħmula fl-Istat Membru l-ieħor fejn din tal-aħħar hija stabbilita.
   
      (1)  ĠU C 337, 12.10.2015.